tomron87/hebrew-wikipedia-sentences-corpus huggingface dataset:
בפרק מספר "הפתעות" כדוגמת התיבה החמישים ושלוש השקטה עם פרמטה, והקטע בעל האופי השונה, ריקוד סינקופי, בתיבות 79 – 102. אלפרד דירר מציין שהפרק מצוין "אריוזו" על ידי באך עצמו ונעשה בו שימוש דומה לתפקיד ישוע המוכר מהפסיונים, כמו תמיד בתפקיד בס.
את הפרק שאל באך ל"Quoniam" במיסה רי"ב 233, בה הוחלף תפקיד הבס בתפקיד אלט.
האריה הפותחת את החלק השני כתובה בטריו לטרברסו (או כינור פיקולו), טנור וקונטינואו, חוזרת לסולם סול מינור וכתובה במשקל משולש.
הפרק השישי הוא רצ'יטטיב ציורי, בו האבובים מנגנים מוטיב בסקוונצות בעיקר בין תפקיד האלט אך לעיתים כליווי.
הכוראל המסיים נחשב דוגמה ומופת אפילו בין הכוראלים מאת באך.
בכוראל באך מהרמן ביצירתיות את הלחן המסורתי להמנון הלותרני "Vater unser im Himmelreich" ובאופן המבדיל אותו ממרבית הכוראלים המסימים, שבדרך כלל כתובים באופן דומה המקשה להבחין ביניהם.
את הפרק הרביעי, האריוזו לבס, הקליטו גם זמרי בס שאינם ממוקדים במוזיקת בארוק, כשהביצוע המפורסם ואולי גם החשוב ביותר מבחינת השפעתו הוא של דיטריך פישר דיסקאו ובניצוחו של בנג'מין בריטן בפסטיבל אלדבורו.
Herr, wie du willt, so schicks mit mir (בעברית: אדון, אם תרצה), רי"ב 73, היא קנטטה שהלחין יוהאן סבסטיאן באך בהיותו בלייפציג.
ביצועה הראשון היה ביום ראשון השלישי שלאחר חג ההתגלות, 23 בינואר 1724.
קנטטה זו הייתה החמישית בשנה, לאחר שבשנה הקודמת הלחין עשרים וחמש קנטטות.
הקנטטה הקודמת שהלחין היא רי"ב 154. באך ביצע את היצירה לפחות פעם אחת נוספת ב-1748 או 1749.
סדר הקריאה לאותו יום כולל פסוקים מהאיגרת אל הרומים ומהבשורה על-פי מתי בהם מתואר הסיפור כיצד ישו ריפא את המצורע.
הלברית נכתבה על ידי מחבר לא ידוע והיא מצטטת בפתיחה את דברי המצורע לישו: "אֲדֹנִי אִם־תִּרְצֶה תּוּכַל לְטַהֲרֵנִי".
בהמשך נעשה שימוש בפסוקים מתוך מזמור של קספר ביננמן (Kaspar Bienemann).
כורל הסיום הוא ממזמור של לודוויג הלמבולד (Ludwig Helmbold).
הקנטטה נועדה לביצוע על ידי סולני סופרן, טנור ובס בליווי מקהלה בת ארבעה קולות, ובתזמור של שתי קרנות, שני אבובים, שני כינורות, ויולה ובאסו קונטינואו.
כורל ורצ'יטטיב לשלושת הסולנים: Herr, wie du willt, so schicks mit mir (אדון, אם תרצה)
רצ'יטטיב לבס: Ach, unser Wille bleibt verkehrt (אבוי, רצוננו יישאר עיקש)
אריה לבס: Herr, so du willt (אדון, אם רצונך הוא)
בין המנצחים שביצעו את ההקלטות ניתן לציין את גוסטב ליאונהארדט (ב-1977), פיליפ הרווחה (ב-1990), ג'ון אליוט גרדינר (ב-2000) ומסאקי סוזוקי (ב-2001).
(מוכר כ-Hey Mamma) הוא שיר שנכתב ובוצע על ידי הלהקה המולדובית סאנסטרוק פרוג'קט (בעברית: פרויקט מכת שמש).
השיר פורסם להורדה דיגיטלית ב-6 בפברואר 2017 תחת חסותה של חברת התקליטים רגוזה מיוזיק.
בשנת 2017 ייצגה הלהקה עם השיר את מולדובה באירוויזיון.
השיר בוצע בחצי הגמר הראשון ובגמר האירוויזיון, בו הוגרל למקום השביעי בסדר ההופעות, והגיע למקום השלישי.
השיר זכה להצלחה ברחבי אירופה, כאשר נכנס למצעדים המוזיקליים ביותר מ-10 מדינות שונות.
Hey Hey Hey (בעברית: היי היי היי) הוא סינגל של הזמרת האמריקאית קייטי פרי.
השיר פורסם כרצועה השנייה באלבומה החמישי, Witness, אשר הוצא למכירה ב-9 ביוני 2017. השיר יצא לאור ב-9 ביוני 2017, כסינגל החמישי מתוך האלבום באיטליה.
עם יציאתו נכנס השיר אל המקום ה-95 במצעד שבשוודיה, וה-64 במצעד שבצ'כיה.
השיר נכתב על ידי קייטי פרי, סיה פרלר, עלי פייאמי, שרה האדסון ומקס מרטין, והופק על ידי מרטין ופעמני.
וידאו קליפ לשיר פורסם בערוץ ה-Vevo של הזמרת בדצמבר 2017. בקליפ ניתן לראות את פרי כשהיא בדמותן של ז'אן ד'ארק ומארי אנטואנט, הקליפ בעל מסר פמיניסטי וקיבל שבח ממבקרים רבים.
מונה הצפיות שלו ביממה הראשונה שלו ביוטיוב עלה על למעלה מ-4.5 מיליון צפיות.
"Heute in Jerusalem" (בעברית: "היום בירושלים") היה השיר שייצג את אוסטריה באירוויזיון 1979 שבוצע בגרמנית על ידי כריסטינה סימון.
את השיר כתבו פיטר וולף (לחן) ואנדרה הלר (מילים).
השיר הוא בלדה עם השפעות של ג'אז ובלוז עכשוויים, על התקווה לשלום בירושלים.
התחרות התקיימה ב-31 במרץ 1979 בבנייני האומה שבמרכז ירושלים, חמישה ימים בלבד לאחר החתימה ההיסטורית על הסכם השלום בין ישראל למצרים.
שיר זה היה השיר ה-18 שבוצע בערב התחרות, מיד לאחר "Mary Ann" של להקת הפופ הבריטית בלאק לייס, נציגת הממלכה המאוחדת, ולפני "Su canción" של בטי מיסייגו, נציגת ספרד.
עם סיום ההצבעה, השיר קיבל 5 נקודות, והגיע למקום ה-18 מתוך 19 בתחרות.
השיר העוקב שייצג את אוסטריה באירוויזיון בשנה שלאחר מכן היה "Du bist Musik" של להקת הדנובה הכחולה.
Heroes Of Might & Magic V (בתרגום חופשי: גיבורים של כוח וקסם 5) נקרא גם Heroes V (בתרגום חופשי: גיבורים 5) או HOMM5. הוא משחק אסטרטגיה ממחושב, החמישי בסדרת המשחקים Heroes Of Might And Magic של 3DO (עד משחק 4) ו-Ubisoft (ממשחק 5).
המשחק, שפורסם בשנת 2006, דומה בסגנונו למשחק השלישי בסדרה עם שיפורים משמעותיים בגרפיקה - המשחק עבר לגרפיקה תלת-ממדית, בניגוד לכל קודמיו.
שינוי נוסף הוא שלראשונה לגיבור יש אפשרות לשפר את הצבא שלו לשני שיפורים (אשר החל להתפתח בהרחבה הראשונה שיצאה למשחק).
במשחק יש 6 טירות: גן עדן (חיים), גיהנום (שדים), נקרופוליס (מתים), סילבן (אלפים), צינוק (אלפים האפלים) ואקדמיה (קוסמים).
המשחקים מתרחשים בעולם שנקרא "אשאן".
בדמו של משחק זה 2 טירות: גן עדן (חיים) וגיהנום (שדים).
קמפיין החיים: הגיבורה היא איזבל שהיא הגיבורה הראשית של כל טרילוגיית המשחק גיבורים 5.
קמפיין השדים: הגיבור הוא אגריאל (שמתגלה אחר כך כרילג, אלף אפל) שבשונה מהשדים האחרים, אגריאל הוא רוכב על דרקון.
קמפיין המתים: הגיבור הוא מרקל.
קמפיין האלפים האפלים: הגיבור הוא רילג.
קמפיין האלפים: הגיבור הוא פינדן.
קמפיין הקוסמים: הגיבור הוא זהיר.
משחק זה הוא הראשון בסדרה של החברה האמריקאית, יוביסופט, לאחר פשיטת הרגל של חברת 3DO ב-2004 שיצרו את המשחקים בסדרה עד המשחק הרביעי.
משחקים אלו זכו להצלחה רבה.
ב-2006 יצאה ההרחבה Hammers of Fate, בה זה יש אופציה להרחיב את המשחק ולהשיג טירה חדשה: ביצורים (גמדים).
כמו כן נוספו הקרבאנים, שם אפשר לשלוח צבא ממקום למקום לגיבור כדי שיוכל לקבל צבא נוסף.
במשחק ירד מספר פריטים בינייהם יצירת קמפיינים ושמירת קרבות.
בהרחבה זו יש 3 קמפיינים:
קמפיין החיים 2: הגיבורה היא פרידה שהיא אחד מהגיבורים הראשיים במשחק.
קמפיין הגמדים: הגיבור הוא וולפסטאן.
קמפיין המיקס: יש כמה גיבורים שאתה משחק איתם שהגיבור הראשי ביניהם היא אלאריה.
ב-2007 יצאה ההרחבה Tribes of The East, בה נוספה טירה נוספת: סטרונגהולד (אורקים).
בהרחבה זו נוספה האפשרות לשפר את היצורים של הגיבור לשני שיפורים (דבר זה החל להתפתח בהרחבה הקודמת למשחק).
נוסף לכך, חזרו פריטים שירדו בהרחבה הקודמת, ביניהם: שמירת קרבות, יצירת קמפיינים ועוד.
בהרחבה זו יצא גם מוד למשחק "דארק משיח" שבו יש קמפיין אחד אשר מתאר את המשחק "דארק משיח".
מוד נוסף שהצליח נקרא גיבורים על כוח וקסם 5.5 .
בהרחבה זו יש 4 קמפיינים:
קמפיין האורקים 1: הגיבור הוא קוראק.
קמפיין המתים 2: יש שני גיבורים ראשיים, אנאנטיר ואורנלה.
קמפיין האורקים 2: הגיבורים הם גוטאי וקוג'ין.
קמפיין הקוסמים 2: הגיבור הוא זהיר.
חברה של ניקולאי, המלכה לשעבר בגן עדן, שהובילה למלחמה הראשית.
גודריק - שומר ראש של איזבל.
פרידה (אורחת במשחק הראשי, מופיעה בשתי ההרחבות) - הבת של גודריק.
הרגה את אחיינה לורד קאלדוול ואת הכומר רנדל בהוראת סיינט איזבל (ביארה).
רילאג/אגריאל - רוכב על דרקון ואלף אפל.
רצה להגן על איזבל ובעקבות כך הרג את המלך ניקולאי, בניגוד למשימה שניתנה לו.
נרדף אחרי גודריק אך הצליח להתחמק ממנו.
הרג את מרקל ואת ביארה בעזרת קסם.
פינדן (במשחק הראשי ובהרחבה הראשונה) - אלף.
ניקולאי - המלך לשעבר בגן עדן.
היה אמור להתחתן איתה אך ביום החתונה נלחם מול שטן.
השתמש בתכשיט ששנקרא "הלב של הגריפון", אשר יכול להרוג רק שדים.
נרצח על ידי אגריאל בלית ברירה.
נהפך לערפד על ידי מרקל לאחר שהחיה אותו.
וולפסטאן (בשתי ההרחבות) - גמד.
גוטאי (בהרחבה השנייה) - אורק.
קוג'ין (בהרחבה השנייה) - שאמאן.
אורנלה (בשתי ההרחבות) - נהפכה על ידי אראנטיר למתה.
הקריבה את עצמה (ביחד עם עוד שלושה נוספים) למען פתיחת השער.
אראנטיר (בהרחבה השנייה) - איש מת.
הקריב את אורנלה ועוד 3 מתים כדי לפתוח את השער.
נהרג על ידי סהארט (אשר היה ה"דארק משיח") במשחק "דארק משיח".
ביארה/שדייה/סיינט איזבל - האנטגוניסט הראשית.
הרגה את בטריס וכלאה את גודריק.
יש לה יכולת להפוך לדמויות אחרות.
הפכה לסיינט איזבל, לשדייה ולבטריס לאחר הרצחה.
הנחתה את איזבל (בתור בטריס) עד שהתגלתה כביארה ואיזבל הוכנסה לשבי.
קאה בלך - האנטגוניסט המשני.
מרקל - בעל כוחות להחייה.
עזר לאיזבל לאחר שהציאה לה שתצטרף אלייה כדי להחיות את ניקולאי אך מהר מאוד השתבש המעשה.
דאנקן (בשתי ההרחבות) - העוזר של פרידה.
ג'ובאני (בשתי ההרחבות) - ערפד.
עוזר לאורנאלה להגיע ללורד אראנטיר.
נרצח על ידי אראנטיר כאשר ניסה לבגוד בו.
לאזלו (בהרחבה הראשונה) - הגנרל של סיינט איזבל (ביארה) אשר החליף את גודריק בתפקיד.
לאזלו היה הגנרל הראשי של פרידה ביחד עם אלאריק.
נהרג כתוצאה מקסם (לא ידוע מי הרג אותו).
סרהאט (דארק משיח) - הדמות הראשית במשחק "דארק משיח".
סרהאט הוא חצי חי וחצי שד.
הבן של איזבל וקאה בלך.
אראנטיר ניסה להרוג אותו אך מבלית הצלחה קאה בלך הפך עוד לשד ובכך סרהאט ניצל.
הוחזר למצבו הקודם על ידי קאה בלך לאחר שהרג את אראנטיר.
איזבל מנסה למנוע ממנו להיוולד.
"Tear of Asha" - פאזל אשר צריך להרכיבו, לאחר הרכבתו הגיבור מקבל תמונה של מקום שהוא צריך לחפור בו ולמצוא את האוצר.
לאחר מכן הגיבור מגיע לטירה ובונה שם את האוצר.
מונח זה התפתח החל מהמשחק השלישי (Heroes of Might and Magic III).
"Ashan" (תרגום: אשאן) - העולם בו מתרחש המשחק.
"Hey Mama" (בעברית: "היי מאמא") הוא סינגל, שהוקלט על ידי הדי ג'יי הצרפתי והמפיק המוזיקלי דייוויד גטה, הכולל שירה של הראפרית הטרינידדית ניקי מינאז' והזמרת-יוצרת האמריקאית ביבי רקסה, והופק יחד על ידי הדי ג'יי והמפיק ההולנדי אפרוג'ק.
השיר יצא ב־16 במרץ 2015, כסינגל הרביעי מאלבום האולפן השישי של גטה, Listen.
הוא הופק על ידי גטה, אפרוג'ק וג'ורג'יו טונפור, שכתב גם את השיר עם רקסה, מינאז', אסתר דין ושון דגלאס.
האתנומוזיקולוג האמריקאי אלן לומקס זוכה לזכותו גם ככותב, שכן הרצועה מדגימה את שירו "Rosie".
השיר הגיע אל המקום השמיני במצעד בילבורד הוט 100, ונכנס לעשיריות הפותחות במדינות רבות כדוגמת אוסטרליה, אוסטריה, בלגיה, קנדה, פינלנד, צרפת, גרמניה, הונגריה, אירלנד, ישראל, לבנון, הולנד, ניו זילנד, סקוטלנד, ספרד, שוודיה, שווייץ ובריטניה.
האמנים כתבו את השיר יחד עם אסתר דין, שון דגלאס וג'ורג'יו טונפור, שגם ייצר אותו יחד עם גטה ואפרוג'ק.
במבוא ובפוסט-מקהלה מופיעה דגימה בולטת מ"Rosie", הקלטה של אלן לומקס משנות ה-40.
רקסה הסבירה למגזין בילבורד מדוע לא אוזכרה בהתחלה כאומנית מובלטת: "דיברנו על זה - שלחתי מייל לגטה על כך.
רציתי מאוד להיות מובלטת בזה, כי אתה יודע, חתמתי ונפלתי ועכשיו חתמתי פעם שנייה, אז היה קשה.
מה שבסופו של דבר קרה הוא שזה נראה כמו הרבה שמות בכותרת, ולכן הם רצו לשמור על כמה שיותר תכונות נמוכות.
זה מה שאמרו לי וזה הגיוני בעיניי.
אני מניחה שיותר משני שמות [שמופיעים] לא נראים טוב ברדיו.
קשה לשמוע את קולך ברדיו, במקהלה, ולדעת שאנשים חושבים שזה אמן אחר." החל מיוני 2015, שמה מאוזכר רשמית בכל מקרה של אזכור השיר.
"Hey Mama" הוא שיתוף הפעולה השלישי בין גטה למינאז', לאחר הסינגלים מהאלבום "Nothing but the Beat" הקרויים "Where Them Girls At" (שבו גם מינאז' ופלו ריידה השתתפו) (2011) והפלטינה הכפולה "Turn Me On" (2011).
על פי גיליון המוזיקה שפורסם באתר , כתוב בסולם מי מינור עם מפעם של 86 פעימות לדקה.
מנעד השיר נע בין A3 ל-E5.
"Hey Mama" התקבל היטב על ידי המבקרים, ורבים מהללים את אופי הדיסקוטק של השיר.
לעומת זאת, מילות השיר נשאו ביקורת מצד התקשורת הפמיניסטית, כאשר רבים מהם מכנים את המילים סקסיסטיות.
השיר בילה שישה שבועות בעשירייה הראשונה של מצעד הבילבורד הוט 100. "Hey Mama" בילה חמישה שבועות בעשירייה הראשונה של מצעד הסינגלים בבריטניה.
השיר עלה למקום העשירי ונשאר שם ארבעה שבועות עד שהגיע לשיאו במקום התשיעי.
השיר הגיע לשיא במקום השני, במצעד ה־R&B בבריטניה.
הקליפ הרשמי (בבימויה של האנה לוקס דייוויס) יצא לאור ב-19 במאי 2015. הקליפ מתחיל בכך שגטה עובר במדבר עם קבוצת אנשים כדי למצוא מכונה בתוך התיבה.
סצנות של מינאז' הולוגרפית חותכות את הסרטון בעוד סצנות אחרות כוללות אנשים אחרים שעטופים בווילונות ורוקדים תוך כדי הפזמון, גטה ואחרים נראים נוהגים ברכבים שלהם דרך המדבר.
במהלך הפזמון והגשר כולם משתגעים בזמן שמינאז' דופקת.
הסרטון מסתיים בסרטון של כמה כרישים ששוחים מסביב לתחתית המים בתמונה ולאן שצוללים האנשים דרך אור ניאון של לב.
הסרטון מסתיים בכך שגטה עומד במדבר.
נכון לאוגוסט 2019 הסרטון זכה ליותר מ־1.3 מיליארד צפיות.
זהו הסרטון הנצפה ביותר של גטה ורקסה, והסרטון הרביעי הנצפה ביותר של מינאז'.
ב־17 במאי 2015, גטה ומינאז' ביצעו את השיר לראשונה בטקס פרסי הבילבורד לשנת 2015 יחד עם "The Night Is Still Young".
ב־30 במאי 2015, מינאז' ורקסה גם ביצעו את השיר יחד לראשונה במסיבת בריכת הקיץ 2015 של iHeartRadio בלאס וגאס, ואליהן הצטרף גטה על הבמה.
מדינה תאריך יציאה פורמט חברת תקליטיםמקור עולם 16 במרץ 2015הורדה דיגיטלית What a Music ארצות הברית 17 במרץ 2015רדיו מיינסטריםאטלנטיק • פרלופון בריטניה 4 במאי 2015 פרלופון צרפת הורדה דיגיטלית גרמניה 5 ביוני 2015תקליטור
Herzeleid (בעברית: שברון לב) הוא אלבום הבכורה של להקת רמשטיין שיצא לאור ב-24 בספטמבר 1995. עד אוקטובר 1998 נכנס האלבום למצעד 5 פעמים וצעד סך הכל 102 שבועות.
האלבום "Sehnsucht", אלבומה השני של הלהקה יצא בשנת 1997 וזכה להצלחה גדולה בארצות הברית.
בעקבות ההצלחה יצא בשנת 1998 האלבום "Herzeleid" בגרסה מחודשת בארצות הברית.
הפקת האלבום נתקלה בקשיים רבים.
הקושי הראשון היה למצוא מפיק מוזיקלי לאלבום.
גרג האנטר, מפיק שעבד בעבר עם פול מקרטני, נשכר כמפיק הראשון.
האנטר כלל לא התלהב מביצועי הלהקה ועל פי חבריה אף נרדם במהלך החזרות.
הלהקה פנתה לג'ייקוב הלנר, שהיה המפיק של להקת "Clawfinger".
הוא הוזמן להופעה בהמבורג בדצמבר 1994. לאחר שראה את ההופעה הסכים לקחת על עצמו את התפקיד.
הלהקה טסה לשוודיה לצורך הקלטת האלבום.
בתחילה הקליטה הלהקה באולפני פולאר שהוקמו על ידי להקת אבבא, אך הם חשו בחוסר נוחות ועברו להקליט באולפן הפרטי של הלנר.
אחרי שלושה חודשים הסתיימו ההקלטות והחל שלב העיבוד, שנעשה על ידי הלנר וקרל-מייקל הרלפסון.
ריצ'רד קרוספה, חבר הלהקה היחיד שנותר בשוודיה בשלב זה, לא אהב את התוצאות וזימן פגישה דחופה של כל חברי הלהקה בברלין.
בישיבה, בה נכחו גם נציגי חברת התקליטים, הוחלט על החלפו של הרלפסון בהולנדי רונלד פרנט.
לאחר שחברי הלהקה הביעו את שביעות רצונם מהתוצאות של המעבד החדש יצא האלבום לאור בספטמבר 1995.
האלבום נכנס למקום ה-99 במצעד האלבומים הגרמני בשבוע ה-43 של שנת 1995. סך הכל צעד האלבום 110 שבועות במצעד אך רק לאחר יציאת האלבום "Sehnsucht", אלבומה השני של הלהקה, הגיע האלבום למקום השיא שלו - המקום השישי.
מכירה של 500,000 עותקים העניקה לאלבום מעמד של אלבום פלטינה בגרמניה.
באוסטריה הגיע האלבום בשיאו למקום ה-11 ובשווייץ הגיע למקום ה-20. בהולנד וצרפת הגיע האלבום למקומות 72 ו-85, בהתאמה.
שני הסינגלים הראשונים "Du riechst so gut" ו-"Seemann" שיצאו בשנת 1995 ו-1996 לא זכו להצלחה גדולה.
בשנת 1998 יצאה הסינגל "Du riechst so gut" בגרסה חדשה שהגיעה למקום ה-16 במצעד הבריטי.
בינואר 2001 הוציאה הלהקה באוסטרליה את הסינגל "Asche zu Asche".
כל השירים נכתבו על ידי רמשטיין.
Hey Brother (בעברית: היי אח) הוא שיר מאת ה-DJ והמפיק המוזיקלי השוודי אביצ'י, אשר יצא כסינגל השלישי מאלבום הבכורה שלו, True, ב-2013, בליווי שירה של הזמר האמריקאי דן טימינסקי.
השיר נכתב על ידי אביצ'י, סאלם אל פאקיר, אש פורנורי, וינסנט פונטרה וורוניקה מג'יו.
השיר הושמע לראשונה ברדיו האוסטרלי ב-9 באוקטובר 2013, ב-28 באוקטובר 2013 יצא לאור בגרמניה, שווייץ ואוסטריה.
במרץ 2014 אביצ'י הוציא גרסת רמיקס לשיר והוא הופיע באלבום הרמיקס שלו (True (Avicii by Avicii, והפעם בלווי שירה של הזמר סאלם אל פאקיר.
השיר נכתב במפתח G מינור, במקצב של 125 פעימות לדקה.
ב-1 בנובמבר 2013, פורסם בעמוד הרשמי של אביצ'י ביוטיוב (AviciiOfficialVEVO) וידאו קליפ עם מילות השיר.
בקליפ מופיעות סצנות בהילוך איטי המלוות בייצוג טקסט מונפש של מילות השיר, בסצנות רואים אנשים נורמטיבים במהלך אירועים מחיי היומיום הרגילים כמו משחק כדורסל, בנוסף ישנן סצנות בהן רואים פופקורן קופץ, זית, ילד בגשם, חלב נשפך לתוך כוס וקרב כדורי שלג.
הווידאו קליפ הרשמי, בבימויו של ג'סי שטרנבוים, יצא ב-9 בדצמבר 2013. הקליפ מראה שני אחים הגדלים בארצות הברית בזמן המלחמה.
ישנן תמונות וקליפים של מלחמת וייטנאם המופיעות לאורך הקליפ.
בסוף הקליפ, נחשף כי האח הגדול שימש כדמות אב לאחיו הצעיר.
את האח הגדול גילם זאק ווס ואת הילד הצעיר גילם ג'ק אסטס.
בסוף הקליפ נראה אביצ'י הולך על עשב כשגחליליות עפות לידו.
וידאו קליפ שוחרר גם עבור גרסת הרמיקס ב-9 באפריל 2014 בעמוד ה-VEVO של אביצ'י.
את הקליפ ביימו ניק פונג ונייט אולסון והוא משלב קליפים מסדרת האינטרנט Cartoon Hangover Bravest Warriors.
הקליפ שוחרר כחלק מ-"Channel 4", פרויקט של אביצ'י שהציג כמה שירים מאלבומו (True (Avicii by Avicii, שהקליפים שלהם נוצרו על ידי יוטיוברים שונים ואנני אנימציה, שכלל את ג'ו פננה, קשען 8, ויוממה, כמו גם קארטון הנגובר.
בבריטניה, לאחר מספר שבועות במצעד, השיר הגיע למקום השני מצעד הסינגלים הבריטי.
השיר בילה 22 שבועות ב"טופ 40" עשרה שבועות מתוכם היו כשהשיר היה בעשירייה הראשונה.
בנוסף, השיר הגיע לראש מצעד הדאנס הבריטי.
אביצ'י הגיע לפסגת מצעד הסינגלים הבריטי ארבע פעמים בשנת 2013 עם השירים Wake Me UP ,You Make ME, I Could Be the One.
השיר בילה בסך הכל שישה שבועות במקום הראשון במצעד הסינגלים הבריטי, ועד ש-Rather Be של קלין בנדיט וג'ס גלין עקף אותו.
בדצמבר 2013 בארצות הברית השיר הגיע למקום 77 בבילבורד הוט 100. הוא המשיך לטפס לראש המצעד ובמרץ 2014 הגיע למקום ה-16, ובנוסף הגיע למיליון מכירות באותו השבוע.
זהו השיר האחרון של אביצ'י שהגיע לטופ 40 לפני מותו בשנת 2018.
Hey Boy (בעברית: היי ילד) הוא סינגל שהוקלט על ידי הזמרת-יוצרת האוסטרלית סיה.
השיר יצא לאור ב-19 בנובמבר 2020, כסינגל השלישי מתוך אלבום הפסקול Music – Songs from and Inspired by the Motion Picture, על ידי חברות התקליטים אטלנטיק רקורדס ומאנקי פאזל מיוזיק.
ב-12 בנובמבר 2020, הודיעה סיה על צאת השיר "Hey Boy", ברשתות המדיה החברתית שלה.
עם צאת הסינגל, הכריזה סיה על צאת האלבום Music – Songs from and Inspired by the Motion Picture, וגם הזמנה מראש.
סיה הופיעה עם השיר בטקס פרסי הסרטים והטלוויזיה של MTV לשנת 2020, ב-6 בדצמבר 2020.
קליפ המילים הרשמי של השיר הועלה לערוץ היוטיוב של סיה ב-19 בנובמבר 2020.
מדינה תאריך יציאה פורמט חברת תקליטים מקורעולם19 בנובמבר 2020הזרמת מוזיקה • הורדה דיגיטליתאטלנטיק • מאנקי פאזלאיטליה28 בדצמבר 2020רדיו להיטים עכשווייםוורנר מיוזיק גרופ
ב-14 בינואר 2015, הוציאה סיה את הרמיקס הרשמי של השיר, בו משתתף הזמר הניגרי בורנה בוי.
הווידאו קליפ הנלווה שצולם לשיר בוים על ידי רפטון והועלה לערוץ היוטיוב של סיה בשידור חי ב-14 בינואר 2021, בסמוך לצאתו של הסינגל עצמו.
מדינה תאריך יציאה פורמט גרסה חברת תקליטים מקורעולם14 בינואר 2021הזרמת מוזיקה • הורדה דיגיטליתמקוריתאטלנטיק • מאנקי פאזל22 בינואר 2021רמיקס
"Heute Abend wollen wir tanzen geh'n" (בעברית: "הלילה אנחנו רוצים לרקוד") הוא שיר שהוקלט על ידי התאומות הגרמניות קסלר.
השיר ייצג את גרמניה באירוויזיון 1959.
בניגוד לשירי התקופה, השיר בוצע בסגנון קצב-מתון.
במרכז מילות השיר, המבצעות מציעות לילד קטן לרקוד עימן ללא הפסקה, עד עלות השחר.
ב-11 במרץ 1959, השיר בוצע על ידי התאומות באירוויזיון.
השיר הושר שישי בסדר ההופעות, לפני שוודיה ואחרי הולנד.
השיר זכה במקום השמיני עם חמש נקודות.
Hesburger (המכונה בפינלנד בשם Hese ובאסטוניה בשם Hess) היא רשת מזון מהיר שמשרדיה שוכנים בטורקו שבפינלנד.
כיום זו רשת מסעדות ההמבורגרים הגדולה ביותר בפינלנד, אסטוניה, לטביה וליטא עם נתח שוק גדול מזה של היריבה מקדונלד'ס האמריקאית.
בנוסף, היא פועלת בבלארוס, אוקראינה, גרמניה, בולגריה וברוסיה.
Hesburger בעיקר מספקת מזון מהיר כגון המבורגרים, צ'יפס, סלטים וקינוחים.
שם החברה נגזר מכינויו של המייסד הייקי "הס" סלמלה.
החברה מפעילה גם את Hesecafes, המוכרת מאפים וקפה מיוחד, כמו גם סניפים של נקניקיות.
חלק מהמסעדות מספקות שירותי שטיפת רכב.
ההיסטוריה של הרשת מתחילה בשנת 1966, כאשר הייקי סלמלה בן ה-20 פתח קיוסק של אוכל רחוב בנאנטלי.
מאוחר יותר הוא פתח את סניף Hesburger הראשון בשנת 1980 ב-Kristiinankatu בטורקו, שהפך לאלמנט הראשון ברשת מסעדות המזון המהיר הראשונה בפינלנד.
בשנות השמונים הרשת צמחה במהירות.
סלמלה מכר את הרשת וכמה מלונות בשנת 1988 בכמעט 200 מיליון מרק פיני.
שלוש שנים אחר כך, במהלך המיתון של שנות התשעים, הוא קנה אותה בחזרה תמורת 25 מיליון מרק.
עם 12 חנויות בלבד בשנת 1992, התרחבה הרשת ליותר מ-200 מסעדות ב-60 ערים ועיירות ברחבי פינלנד במהלך העשור שלאחר מכן ובלעה את הרשת המתחרה Carrols בשנת 2002. רכישת Carrols העניקה להסבורגר מינוף מסוים שלא היה קיים בעבר בשוק המזון המהיר של הלסינקי.
Hesburger מנעה ביעילות את השתלטותה של הרשת המתחרה מקדונלד'ס בטורקו: בשנת 2014 היו בעיר 21 הסבורגרים, אך רק שני סניפי מקדונלד'ס בעיר.
Hesburger התרחבה גם לשווקים בינלאומיים ופתחה סניפים במדינות הבלטיות, בלארוס וגרמניה ולה יותר מ-30 סניפים ברחבי רוסיה.
הסבורגר הפעילה סניף בדמשק, סוריה לתקופה קצרה בשנים 2004–2006, אך זה נסגר משהתברר כלא רווחי.
הרחבה נוספת למזרח התיכון נדונה על ידי בכירי החברה אך לא יושמה.
Hesburger מעסיקה מעל 6,700 עובדים, מתוכם 5,000 בפינלנד.
Hesburger הרחיבה באופן פעיל את פעילותה בליטא, והודיעה על השקעות של 3,5 מיליון אירו בשנת 2016, כ-4 מיליון בשנת 2017 ו-4 מיליון בשנת 2018.
Hesecafe – המבורגרים, משקאות קפה ומאפים
HeseHotelli – מלונות עם מסעדת Hesburger משמשים גם כקבלת הפנים של המלון
Hese Nakkari – מוצרי קיוסק וחטיפים
Heseautopesu – שירותי שטיפת מכוניות ללקוחות Hesburger
Hey Ma הוא שיר שהוקלט על ידי הראפר והזמר האמריקאי פיטבול, ביחד עם הזמר-יוצר הקולומביאני ג'יי באלווין, בהשתתפות הזמרת-יוצרת האמריקאית-קובנית, קמילה קביו, מתוך פסקול הסרט "מהיר ועצבני 8" (2017).
השיר יצא לאור ב-10 במרץ 2017, על ידי חברת התקליטים אטלנטיק רקורדס, כסינגל מתוך הפסקול.
השיר הגיע למקום השמיני במצעד השירים מתחת להוט 100.
השיר נכתב על ידי פיטבול, ג'יי באלווין וקמילה קביו והופק על ידי סרם-סטייל, טי-קולר, פיפ קמבו, ראיין גלדיאו, ז'אן רודריגס, דניאל פלורס, אל בורנה ומאט בקלי.
במקור, השיר היה אמור להיות שיתוף פעולה בין פיטבול, בריטני ספירס ורומיאו סנטוס, אך ספירס וסנטוס הוחלפו בקביו ובאלווין, בהתאמה.
בהמשך, דלפה הגרסה המקורית לאינטרנט.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-300 מיליון השמעות.
את הווידאו קליפ הרשמי של השיר ביים גיל גרין, והוא פורסם ב-10 במרץ 2017. קליפ נוסף של השיר הופץ בשפה האנגלית, בעוד הקליפ הראשי צולם בשפה הספרדית.
הקליפ צולם במיאמי, והוא זכה לביקורות חיוביות מטעם מבקרי המוזיקה, שכינו אותו כ"חריף".
בקליפ מוצגים שלושת הזמרים, בנוסף לרקדני ולרקדניות ליווי.
נכון לאוקטובר 2021, מונה הצפיות של הקליפ עומד על למעלה מ-425 מיליון צפיות.
מדינהתאריך יציאהפורמטחברת תקליטיםמקורעולם10 במרץ 2017הזרמת מוזיקה • הורדה דיגיטליתאטלנטיק
Hey DJ (בעברית: היי די ג'יי) הוא שיר של להקת הבנים הלטינית CNCO.
שתי גרסאות של השיר יצאו לאור במקביל: גרסת פופ שהוקלטה על ידי הלהקה בלבד, וגרסת רגאטון עם שירה נוספת של הזמר הפורטוריקני יאנדל.
הראשונה יצאה לאור ב-4 באפריל 2017, כשהשני יצא לאור יומיים לאחר מכן, ב-6 באפריל, על ידי חברת התקליטים סוני מיוזיק לטין.
זהו הסינגל המוביל מאלבום האולפן השני שלהם, CNCO.
הרמיקס השלישי של השיר, בו השתתפו מייגן טריינור ושון פול יצא לאור ב-2018.
השיר הגיע למקום ה ב.
להקת הבנים ביצעה את "Hey DJ" ביחד עם יאנדל בפעם הראשונה בטלוויזיה בטקס פרסי המוזיקה הלטינית של בילבורד לשנת 2017. באותו הטקס, זכתה הלהקה בשלושה פרסים, ביניהם בפרס בקטגוריית "האמנ/ית החדש/ה הטוב/ה ביותר".
מקוםתאריםמכירותאיטליה (FIMI)זהב25,000ארגנטינה (CAPIF)פלטינה 2×40,000ארצות הברית (RIAA)פלטינה 7× (לטיני)420,000מקסיקו (AMPROFON)יהלום300,000ספרד (PROMUSICAE)פלטינה 3×120,000 מכירות + הזרמת מדיה בלבד
אזורתאריך יציאהפורמטחברת תקליטיםמקורעולם4 באפריל 2017הזרמת מוזיקה • הורדה דיגיטליתסוני לטין
הרמיקס עם מייגן טריינור ושון פול
רמיקס של "Hey DJ" מאת CNCO, הזמרת והיוצרת האמריקאית מייגן טריינור והאמן הג'מייקני שון פול יצא לאור ב-9 בנובמבר 2018 על ידי חברת התקליטים סוני מיוזיק לטין.
הווידאו קליפ של הרמיקס יצא לאור ב-16 בנובמבר 2018. הוא מציג את הלהקה שמגיעה בחליפות למסיבה באחוזה.
מקוםתאריםמכירותפולין (ZPAV)פלטינה 2×40,000צרפת (SNEP)זהב100,000 מכירות + הזרמת מדיה בלבד
Hey הוא אלבום הרמיקס הראשון של הזמרת הישראלית אילנה אביטל.
את האלבום הוציאה לאור בשנת 2005 חברת התקליטים IMP.
הוא פורסם בפורמט תקליטור וכמקסי-סינגל.
בעקבות אירועי Heroes Chronicles: The Sword of Frost, ג'לו, מנהיג משמר היער של האלפים (Avlee) ונושא להב הארמגדון, תוקף את קילגור, המלך הברברי של קרולוד, בניסיון לתבוע ולהשמיד את חרב כפור.
כפי שנחזה על ידי נבואה, כאשר להב של ארמגדון וחרב הכפור מתנגשים בקרב, התוצאה היא פיצוץ אדיר, אשר הורס את העולם של אנרות'.
רבים מתושבי הפלנטה, בורחים דרך מעברים קסומים (פורטלים) מסתוריים המופיעים במהלך הפיצוץ ומובילים אותם ליבשת אחרת, הנקראת אקסות'.
בין הפליטים נמנים רבים מגיבורי הפרקים הקודמים של הסדרה, ורבים חוזרים לדרכיהם הישנות זמן קצר לאחר שהגיעו לביתם החדש.
הסיפור של Heroes of Might and Magic IV מתפתח דרך ששת הקמפיינים של המשחק, שכל אחד מהם מבסס כיצד הממלכות הגדולות של היבשת אקסות' נוצרו בעקבות הפיצוץ, והגעתם של הפליטים האנרוטיים לאקסות'.
כל אחד מהקמפיינים מתרכז במנהיג גזע אחר (סייעה), ומספר את סיפור הגעתו לגדולה של כל מנהיג.
שלא כמו Heroes of Might and Magic III, כל ששת הקמפיינים נגישים מההתחלה, וכל אחד מהם מתפתח כסיפור עצמאי.
קמפיין הייבן, להב האמת (The True Blade): ליסנדר, אביר נאמן בעבר בשירותה של המלכה קתרין איירונפיסט, שולט על ממלכת פלדרה המתהווה, המאוכלסת בעיקר על ידי פליטים מממלכת אראתיה.
עם זאת, שלטונו מאותגר על ידי גזלן בשם סר וורטון, שטוען כי הוא היורש היחיד ששרד לשושלת גריפונהארט.
רבים מהגנרלים של ליסנדר נמשכים לוורטון, מה שמאלץ את האדון לחשוף את וורטון כנוכל או לאבד שליטה על ממלכתו.
קמפיין המעוז תהילת הימים שעברו: ויירג'ק, ראש הגזע הברברי, מתייאש מהשינויים שחלו בקהילה הברברית.
בעקבות מותו של קילגור, אנשיו נמצאים בסכסוכים פנימיים, והם נמצאים בסכנת הכחדה.
מתוך כוונה להחזיר את הממלכה הברברית לגדולתה לפני עלייתו של קילגור, ויירג'ק יוצא להוכיח את כוחו ולהכניע את יריביו, בהנחייתו של המנטור שלו, טארנום (בעבר גיבור סדרת הגיבורים כרוניקה).
קמפיין האקדמיה, מחיר החופש (The Price of Peace): מספר את סיפורה של אמיליה נייטהייבן, בתו האיכרית של מנפח זכוכית אנרוטאי.
באקסות', לעומת זאת, היא מוצאת את עצמה לוקחת פיקוד על קהילה של פליטים מפוחדים ומחשלת אותם לתוך ממלכת ארקאן הגדולה.
הצלחתה של המלכה אמיליה, לעומת זאת, מושכת את תשומת לבם של גאווין מגנוס, המלך האלמותי של בראקאדה (מופיע במשחקים בחלק השלישי והשביעי), והמשרת-שד שלו, סולמיר, המבקשים למנוע מאקסות' לפגוש את אותו גורל כמו אנרות' (כלומר מושמד) על ידי מניעת רצונם החופשי של כל אוכלוסייתה באופן קסום.
קמפיין השמירה, אלווין ושאירה: אלווין, שדון פשוט מממלכת האלפים של ארנורן (מאוכלס בעיקר בניצולים מ-AvLee), מאוהב בשאירה, אבל הרומן שלהם מאוים על ידי לורד הארקה, יריב רב עוצמה החש חיבה לשאירה.
המרדף המתמשך של אלווין אחר אהובתו מכניס את האזור למלחמה פנימית, ומי שייצא כמנצח לא רק יזכה בידה של שאירה בנישואין, אלא גם בכס המלכות של ארנורן.
קמפיין חצי מת, מסע הנקרופוליס: מספר את סיפורו של גאולדות חצי מת, הקורבן חצי אנושי וחצי מת של כישוף נמק שהוא הטיל כדי להציל את חייו והשתבש להחריד.
קמפיין בתו של הפיראט: מציג את בתו היחידה של פיראט מפורסם, תוני בלפור.
תוני יורשת את הספינה והצוות של אביה בעקבות מותו.
בהפלגה לאורך חופי ים הזהב, נלחמת בבוקאנירים, מפלצות ים ובלות ים כאחד, תוני מתכוונת לתבוע את אדרת אביה כקפטנית הפיראטים המפחידה ביותר של אקסות', כל זאת תוך שהיא צריכה להתמודד עם עברה.
בניגוד למשחקים קודמים, שבהם היה להם תפקיד מועט בלחימה פעילה, הגיבורים במשח הפכו לחלק משדה הקרב עם החיילים שלהם.
הם יכולים לתקוף, ולהיות מותקפים.
אם גיבור נהרג בקרב הוא/היא חייבים להיות מובאים לעיירה ידידותית כדי להחיות אותו.
אפשר להחזיק צבאות עם יותר מגיבור אחד, או ללא גיבורים כלל, למרות שצבאות ללא גיבור אינם מסוגלים לבצע משימות מסוימות, כמו לכידת ערים או מבנים של אויב.
מערכת המיומנויות עברה גם שיפוץ משמעותי, וכל הגיבורים של הגזעים השונים מתחילים עם אותם כישורים.
לשחקן יש יותר שליטה בפיתוח הגיבור מאשר במשחקים הקודמים בסדרה, והגיבורים "מתפתחים" ליותר מ-40 סוגים של יכולות מיוחדות ושונות.
גיבור יכול לבחור עד חמש מתוך תשע המיומנויות העיקריות הזמינות, וכל מיומנות ראשונית מאפשרת שלוש מיומנויות משניות.
לכל אחת מ-36 המיומנויות הללו ישנן חמש רמות של התקדמות בניגוד לשלוש הרמות במשחקים הקודמים.
גם מפות ההרפתקאות וגם מפות הלחימה הוסבו לתצוגה תלת־ממדית איזומטרית עם תצוגה קבועה.
רשת הקרב המסורתית מבוססת משושה, הומרה לרשת מבוססת ריבוע ברזולוציה גבוהה בהרבה.
מה שמקל על הצגת יחידות בגדלים שונים.
יחידות הקוסמים שאינם גיבור קיבלו בחירת לחשים מתאימה.
במשחק נוספה האפשרות לתגובה לכל מתקפה אם זו יכולת שיש ברשות אותה יחידה (לדוגמה קשת שנורה על ידי קשת אויב יכול להחזיר התקפה מצידו),התקפות ולחשים ממרחק דרשו כעת קו ראייה ישיר למטרה.
כל יחידת כוחות בודדים קיבלה קצב תנועה משלה על מפת ההרפתקאות, כאשר ליחידות יש את היכולת להתפצל ללא תלות בצבא הראשי.
עם זאת, לא ניתן עוד "להעביר" את החיילים מגיבור לגיבור כדי להעביר צבא מרחקים גדולים בסיבוב אחד.
הלוגיסטיקה הוגבלה על ידי ביטול או החלשת לחשי נסיעות.
על זה, בתורו, ניתן פיצוי חלקי על ידי ביטול הצורך לבקר מחדש במבנים מייצרי משאבים מדי שבוע, והכנסת קרוואנים, שיכולים להעביר גיבורים במהירות ובבטחה ולגייס מרחוק חיילים מבתי מגורים חיצוניים.
מספר קטן מהמיומנויות הללו משותף למשחקים קודמים, וחלק מהמיומנויות החדשות יכולות להשפיע באופן דרמטי על האסטרטגיה (למשל, גיבור עם התגנבות גראנדמאסטר אינו נראה לכל היחידות שאינן בעלות ברית).
ייתכן שלא ישדרגו עוד יחידות חיילים, וישנן ארבע דרגות יחידות הניתנות לגיוס, (במשחק הקודם ניתן לגייס שבע) לכל דרגה יש שני מבנים שניתן לבנות, אבל מעבר לדרגה הראשונה, בניית דירת מגורים אחת מונעת את השנייה.
בתי היצור עצמם צוברים יצורים חדשים מדי יום, בניגוד למשחקים קודמים שבהם זה היה בתחילת כל שבוע חדש.
המשחק קיבל ביקורות חיוביות ברובן על פי האתר Metacritic.
באתר GameSpot נכתב כי "Heroes IV הוא ללא ספק יורש ראוי לסדרה וברור שהיה שווה את ההמתנה", ושיבח את New World Computing על כך שהיא "הצליחה לשלב כל כך הרבה תכונות חדשות ומעניינות במשחק ההמשך הזה, תוך כדי שמירה על מרכיבי הליבה שהפכו את כל המשחקים הקודמים לכל כך נהדרים."
המשחק היה מועמד לפרס "משחק האסטרטגיה הטוב ביותר למחשב" של The Electric Playground לשנת 2002, אך הפסיד ל-Warcraft III: Reign of Chaos.
"Hey Bulldog" (בעברית: "היי בולדוג") הוא שיר של להקת הרוק הבריטית הביטלס שיצא באלבום הפסקול שלהם מ-1969 Yellow Submarine.
השיר נכתב בעיקר על ידי ג'ון לנון, אך הושלם באולפן ההקלטות על ידי לנון ועל ידי פול מקרטני.
השיר הוקלט במהלך הצילומים של הקליפ לסינגל "Lady Madonna" בפברואר 1968, ימים בודדים לפני המסע של הלהקה להודו, ויחד עם "Lady Madonna", הוא אחד משירי הביטלס הבודדים המבוססים על ריף פסנתר.
במקור שם השיר תוכנן להיות "You Can Talk To Me" - השורה שחוזרת על עצמה בפזמון השיר.
במשך שנים ארוכות, "Hey Bulldog" היה שיר לא ידוע שלא זכה להרבה הערכה ותגובות בקטלוג של הביטלס; מאז הוא הוערך מחדש.
אפל הוציאה את האלבום Yellow Submarine בארצות הברית ב-13 בינואר 1969, עם השיר "Hey Bulldog" כרצועה הרביעית, בין "All Together Now" ו-"It's All Too Much".
האלבום יצא לאור בבריטניה ארבעה ימים לאחר מכן.
ג'ף אמריק שיבח את נגינת הבס של מקרטני בהקלטה, ותיאר אותה כממציאה הגדולה ביותר שלו מאז זו של Sgt.
במהלך פגישות אלה, צוות צילום צילם את הביטלס מקליטים את השיר באולפני אבי רוד של EMI לסרט תדמית שישוחרר במהלך נסיעתם המתוכננת בת ארבעת החודשים להודו (שמאוחר יותר נערכה יחד כסרט קידום מכירות לסינגל "Lady Madonna").
השיר שימש בקטע מסרט האנימציה צוללת צהובה.
בתחילה, הוא הופיע רק בכמה הדפסים תיאטרליים אירופיים.
הקטע נחתך מהגרסה האמריקאית על ידי מפיק הסרט, אל ברודקס, מכיוון שהוא וחברי הלהקה הרגישו שהקטע ארוך מדי.
הקטע שוחזר לקראת הפצתו המחודשת של הסרט בשנת 1999. כדי לקדם את ההוצאה המחודשת, אפל חזרה לקטעים המקוריים שצולמו עבור סרט הפרומו של "Lady Madonna" וארגנה אותם מחדש לשימוש כקליפ קידום מכירות עבור "Hey Bulldog" (מכיוון שניתן לזהות מה הם ניגנו, ולכן ניתן לסנכרן את המוזיקה עם הקטעים המקוריים).
הקליפ משנת 1999 נכלל בגרסת שלושת הדיסקים (שנקראו 1+) של אוסף הווידאו 1 של הביטלס משנת 2015.
לדברי וולטר אוורט, למעט היכן שצוין:
ג'ון לנון - שירה, פסנתר, גיטרה מובילה
פול מקרטני - הרמוניה, שירה, גיטרה בס, טמבורין
Heroina הוא אלבום האולפן השלישי של הזמרת והמוזיקאית האיראנית-הולנדית סוודליזה.
האלבום יצא לאור ב-31 באוקטובר 2025, על ידי חברת התקליטים סוודליזה.
ארגוןרשימהמיקוםמקורוראייטיהאלבומים הטובים ביותר של 202510
+ תאריכי יציאות לאור ופורמטים עבור Heroinaאזורתאריך יציאהפורמט (ים)חברת תקליטיםמקורכלל העולם31 באוקטובר 2025הורדה דיגיטלית • הזרמת מוזיקה • תקליטור • תקליטסוודליזה
High-level Data Link Control (בראשי תיבות: HDLC) הוא פרוטוקול תקשורת תלוי סיביות (Bit Oriented) שפותח על ידי ארגון התקינה הבינלאומי ומגדיר שיטה לעטיפת נתונים (Data encapsulation) ברמת שכבת הקישוריות של מודל ה־OSI ומודל ה־TCP/IP.
HDLC תומך במנגנון Checksum באורך של 32 סיביות.
HDLC אינו תומך בטופולוגית LOOP או טופולוגית Hub Go ahead, אשר נתמכים על ידי SDLC.
HDLC תומך ב־3 סוגי העברה, לעומת SDLC התומך בסוג אחד בלבד.
סוגי התעבורה של HDLC הם:
NRM - סוג התעבורה הנתמך גם ב־SDLC.
במצב זה, תחנות המשנה אינן יכולות לתקשר עם התחנה הראשית, אלא אם כן היא פנתה אליהם.
ARM - במצב זה, תחנות הקצה יכולות לשלוח נתונים לתחנה הראשית, מבלי לקבל רשות לפני כן.
ABM - במצב זה, עוברים נתונים בין מספר צמתים משולבים, כלומר כאלו היכולים לשמש גם כתחנה הראשית וגם כמשנית.
וכל תחנה יכולה ליזום משלוח נתונים, מבלי לבקש רשות לפני כן.
HSDPA (High-Speed Downlink Packet Access) היא טכנולוגיה לתקשורת סלולרית שמרכזה תקשורת נתונים.
טכנולוגיה זו נחשבת כאחת מממשיכות הדרך של ה-UMTS (דור 3) ויחד עם HSUPA ו-CDMA2000 נחשבות לדור 3.5.
הטכנולוגיה מסוגלת להגיע רשמית לקצב נתונים מרבי של 14.4Mbps, אם כי בפועל המהירות היא לכל היותר 3.6Mbps.
החברה הראשונה שהקימה פריסת HSDPA היא חברת סינגולר בארצות הברית.
לשם השוואה רשת ה-UMTS מגיעה רשמית למהירות 384Kbps בזמן שהמהירות האמיתית נמוכה בהרבה.
תכנון רשתות הדור השלישי בעולם החלו בדצמבר 1999 במסמכי הבנות שממשיכים לעדכן שני הגופים האחראים לפעילות התקינה של הטכנולוגיה, 3GP היה אחראי על המעבר מרשתות GSM לרשתות WCDMA, ו-3GPP היה האחראי על המעבר מרשתות CDMA אל EV-DO ו-EV-DV.
טכנולוגיית ה-HSDPA משפיעה בעיקר על לקוחות המשתמשים בתקשורת נתונים סלולרית, ומאפשרת גלישה במהירות גבוהה יותר מבעבר, שיכולה אף להשתוות ולעלות על מהירות החיבור הביתי.
החיסרון הוא הקצב המעשי שניתן לקבל בטכנולוגיה זו, והוא נמוך יותר מהקצב המרבי המוצהר.
כמו כן, חברות תקשורת רבות גובות תשלום בהתאם לנפח הגלישה החודשי.
מול טכנולוגיית ה-HSDPA מתחרות מספר טכנולוגיות כשהראשונה ביניהם היא WiMAX, שמציעה קצב העברת נתונים גבוה יותר, אולם עדיין אינה נפוצה בטלפונים סלולריים.
טכנולוגיית ה-WiMAX דומה יותר ל-WI-FI מאשר לטכנולוגיות הסלולריות.
לרשת ה-WiMAX יש חיסרון נוסף מכיוון שהיא דורשת הקמת תשתית חדשה לרשת בניגוד לרשת ה-HSDPA שדורשת עדכון תוכנה בלבד.
לחברת פרטנר בישראל רשת HSDPA בפריסה ארצית.
ב-1 בינואר 2007 השלימה חברת סלקום את הכנת התשתית בפריסה ארצית של 85% והשיקה שני מכשירים תומכים HSDPA, מוטורולה v6 ומחשב כף יד משולב סלולר - Jasjam, בניגוד לציפיות למהירות גבוהה יותר.
מסלקום נאמר שהמכשירים מגיעים רק ל-1.4Mbps.
כמו כן עלות הגלישה התייקרה משמעותית ונוספו הגבלות על כמות הגלישה.
נכון למאי 2010 גם פלאפון משתמשת בפרוטוקול.
בסוף שנת 2011 חברת פלאפון שדרגה את תמיכה העברת הנתונים שלה מ-21Mbps ל-42Mbps, ונכון לזמן כתיבת שורות אלו (שנת 2014), כל הרשתות בעלות התשתית תומכות במהירות מקסימלית של 42Mbps.
"Hey There Delilah" הוא שיר של להקת הרוק האמריקנית פליין וייט טיז.
השיר יצא לראשונה ב-2004 כסינגל השלישי מאלבום הבכורה של הלהקה, All That We Needed ולא זכה להצלחה.
ביוני 2007, שנתיים לאחר מכן, החליטו חברי הלהקה להוציא את השיר שוב כסינגל, והפעם השיר הפך ללהיט ענק.
השיר הגיע למקום הראשון במצעד הבילבורד, המצעד הרשמי של ארצות הברית ולאחר חודש כשיצא בשאר העולם כבש את גם את המצעד הבריטי ואת המצעד האירי שבהם הגיע השיר למקום השני.
בישראל הגיע השיר למקום שני כעבור שבועות ספורים ולבסוף הגיע אל המקום הראשון.
השיר הכניס את הלהקה לתודעה העולמית והפך לאחד הלהיטים הגדולים של שנות האלפיים.
כמו כן, השיר זכה לתוארי זהב ופלטיניום במספר מדינות.
בארצות הברית נמכר השיר ב-4.5 מיליון עותקים.
ההשראה לכתיבת השיר הייתה פגישתו של סולן הלהקה טום היגנסון עם האצנית האמריקאית דליילה דיקרסנזו.
ארגוןרשימהמיקוםמקורבילבורד500 שירי הפופ של כל הזמנים302
Hidden Treasures (בתרגום חופשי: "אוצרות מוסתרים") הוא אלבום EP של להקת הת'ראש מטאל האמריקאית מגאדת'.
האלבום יצא לאור בשנת 1995 ומאגד בתוכו את שירי הלהקה שלא נכללו באלבומים עד אז.
במקור יצא האלבום כדיסק בונוס לאלבום Youthanasia, ומאוחר יותר נמכר גם כאלבום עצמאי.
האלבום יצא בהוצאה מחודשת בשנת ב-30 באפריל 2007, אשר לא יצאה לאור באופן רשמי בארצות הברית, עקב הכללתם של רוב שירי האלבום ב-Warchest, אלבום האוסף של הלהקה.
על עטיפת האלבום מאוירת מפת צפון-מזרח אריזונה, כשחלק משמות הערים הם למעשה שירי האלבום.
דייוויד אלפסון - גיטרה בס, קולות רקע
HDRI (קיצור של High Dynamic Range Imaging בתרגום חופשי לעברית: יצירת תמונה בעלת טווח דינמי רחב) או בראשי התיבות הנפוצים יותר, "HDR", היא טכניקה אשר מאפשרת ליצור תמונות עם טווח דינמי רחב.
הכוונה היא לתמונות המכילות פרטים באזורים כהים ובאזורים בהירים כאחד, בתנאי תאורה, אשר ללא טכניקת ה-HDR לא הייתה אפשרות לקלוט את כל הפרטים בחשיפה ממוצעת.
טכניקת ה-HDR מתאפשרת על ידי צילום מספר תמונות בחשיפות שונות (לרוב שלוש תמונות, אחת חשיפת חסר, השנייה חשיפה ממוצעת והשלישית חשיפת יתר, אך ניתן ורצוי לבצע את הטכניקה עם יותר תמונות) וחיבורן לתמונה אחת.
הרעיון של חיבור מספר תמונות בחשיפות שונות הוצג כבר בשנת 1850 על ידי גוסטב לה גריי ליצירת תמונה של ים ושמיים.
מצלמות מסחריות ראשונות בעולם לצרכים רפואיים המממשות רעיון זה הוצגו בשנת 1993.
יצירת תמונה בעלת טווח דינמי רחב מורכבת משני תהליכים עיקריים:
צילום תמונות בתנאי תאורה בעיתיים, כאשר יש חלקים בהירים או כהים בצורה קיצונית בתמונה (חוף ים, שקיעה, נוף מדברי וכו').
לרוב שלוש תמונות בחשיפות שונות מאפשרות כבר את תהליך ה-HDR, אך אפשר לצלם יותר.
על התמונות להיות זהות לחלוטין מכל הבחינות מלבד אורך החשיפה, כלומר, אין לשנות את מיקום המצלמה ויש להימנע מהכנסת אובייקטים זזים לתמונה.
התוכנה מעבדת את התמונות בעלות החשיפות השונות לכדי תמונה אחת, שמציגה פרטים הן באזורים הכהים והן באזורים הבהירים.
חיבור התמונות ודחיסת התחום הדינמי, מתבצע במצלמה ייעודית, או במחשב באמצעות תוכנה בה משולבות מספר תמונות (לפחות שתי תמונות שונות) בעלות זמן חשיפה שונה של אותה הסצנה.
לצורך כך, מצלמות רבות כיום מאפשרות לקחת מספר תמונות שונות בעלי רמת חשיפה שונה ברצף.
את התמונות אשר צולמו בטווח דינמי נמוך משלבים באמצעות תוכנת מחשב (כגון Photomatix או Qtpfsgui או באמצעות תוסף מיוחד לתוכנות עיבוד תמונה כגון פוטושופ או GIMP) כדי לקבל את תמונת ה-HDR הסופית.
לאחר שימוש בטכניקת ה-HDR, ניתן לראות בבירור רב את כל הפרטים בתמונה, גם באזורים הכהים וגם באזורים הבהירים.
לעיתים, שימוש בטכניקת ה-HDR מעוות את התמונה כך שהיא נראית ציורית, ולעיתים אף מגדיל את התחום הדינמי של התמונה עד כדי כך שהוא עולה על התחום הדינמי שהעין האנושית הייתה מסוגלת לראות באופן טבעי, דבר הנותן לצופה בתמונה תחושה כאילו היא לא אמיתית.
HSPA (או בשמו המלא: High Speed Packet Access) הוא פרוטוקול לתקשורת סלולרית אשר מאחד את פרוטוקול High-Speed Downlink Packet Access ופרוטוקול High-Speed Uplink Packet Access כך שנוצרת רשת תקשורת יעילה יותר מרשת דור 3 רגילה.
רשת זו נקראת גם 3G+ (דור 3+) או דור 3.5. ב-2010 פרוטוקול זה היה בשימוש במעל 200 מפעילים סלולריים ב-80 מדינות שונות.
הפרוטוקול שופר בשנת 2008 לרשת HSPA+ ונכנס לשימוש ברחבי העולם בשנת 2010.
הרשת הזו מאפשרת קצב תאורטי מרבי של 14.4 מגה בייט לשנייה בהורדה (downlink) ושל 5.76 מגהביט לשנייה בהעלאה (uplink).
בנוסף, הפרוטוקול מאפשר ניצול של רוחב פס גדול פי חמישה בהורדה ופי שניים בהעלאה מאשר פרוטוקול W-CDMA סטנדרטי.
שיפור זה קרה בזכות הייעולים הבאים:
ניצול תדר גם להעלאה וגם להורדה.
הקטנת משך זמן השידור (TTI) שמוקצה ליחידת קצה, זה מקטין את משך הזמן שהקו לא מנוצל בין סיום שידור של יחידת קצה אחת ליחידת קצה שנייה.
עדכן שוטף של קידוד ואפנון כדי להגדיל את משך ההפעלה של תחנת בסיס.
הקטנת משך הזמן בין שידורים חוזרים להקטנת הזמן שלוקח להודעה שלמה להגיע.
שימוש במודל MIMO להגדלת הקיבול.
מהדורה מתקדמת של פרוטוקול זה הנקראת +Dual Carrier HSPA או +DC-HSPA נכנסה לשימוש בפברואר 2011 על ידי Telstra באוסטרליה והניבה נתוני שיא של 42 מגה ביט לשנייה.
(High Altitude Platforms (HAPs היא משפחת כלי טיס בלתי מאוישים (כטב"ם) המוצבים בגובה רב (17 עד 22 ק"מ) ומהווים חלופה זולה ללוויין עבור משימות תקשורת, מודיעין צבאי, צילום, מכ"ם, מיפוי בזמן אמת, התראות שיגור, הכוונת סיוע אזרחי באזורי אסון, בקרת נזקים (למשל לאחר סופות הוריקן או רעידת אדמה) ועוד.
עקב הימצאותו של ה-HAP באטמוספירה, הוא רגיש לרוח ולכן יש לייצב את מקומו באמצעות מנועים.
הייצוב נעשה באופן אוטומטי על ידי שימוש ב-GPS והמנועים מונעים מכוח אנרגיה סולארית או מנועי סילון.
על מנת למזער את כמות האנרגיה אותה יש להשקיע נבחר טווח הגבהים 17-22 ק"מ, שבו מהירות הרוח מזערית, באופן יחסי לשאר שכבות האטמוספירה.
ה-HAP זול בהרבה מלוויין, ועם זאת נותן כיסוי שטח קרקעי של כ-500 קמ"ר, טוב לשימושים טקטיים ואזרחיים רבים בראשם תמיכה במערך קשר אלחוטי, תוך שימוש בציוד קרקע זול יחסית.
באופן נסיוני נבחנת הקמת רשת של מספר HAP-ים המנוהלים באמצעות לוויין מרכזי השולט בהם ליצירת "תקשורת סלולרית" רחבת-תאים על פני שטחים גדולים הן עבור כוחות מתמרנים והן עבור יישומים אזרחיים כגון תקשורת לרכבת או תחבורה ציבורית.
בהשוואה ללוויין ה-HAP זול יותר בהרבה, גם ציוד הקרקע שלו הרבה יותר זול, כי נדרשת פחות אנרגיה כדי לתקשר איתו מאשר ללוויין GEO שנע בגובה 36,000 ק"מ.
כמו כן ניתן להורידו לקרקע לשם תחזוקה, מה שלא ניתן בלוויין.
מצד שני, ה-HAP ניתן ליירוט על ידי מטוסי קרב או נ"מ, מה שאין כן בלוויין.
חיסרון נוסף הוא הניסיון המועט יחסית בשימוש בטכנולוגיה, בהשוואה לכארבעים שנות לוויינות.
HAP יכלול לרוב משטח סולרי או מנוע סילון, מנועים לייצוב מיקום, מטע"ד (מטען ייעודי) לביצוע המשימה.
HAP גם יכול להיות בצורה של בלון תצפית "צפלין".
HAA - ר"ת של High Altitude Airship: פרויקט של צבא ארצות הברית יחד עם לוקהיד מרטין ובואינג לבלון תצפית ברום גבוה
Saterlite בלון הליום של TAO הגרמנית עם Sanwire האמריקאית
Northrop Grumman RQ-4 Global Hawk (RQ-4 גלובל הוק) - מערכת רשת אסטרטגית מבצעית של HAPs של צבא ארצות הברית
Data Space - חברה פרטית מאריזונה המספקת מגוון שירותי צילום, תצפית on-line ותקשורת עם בלוני הליום
COST297 - HAPCOS - פרויקט מחקר אירופאי
JAXA - פרויקט של סוכנות החלל היפנית ושל מכוני מחקר יפניים
Hibernate (הייברנייט) היא ספריית Java למיפוי אובייקטי-רלציוני (object-relational mapping - ORM), המספקת תשתית למיפוי (התאמה) בין מודל התכנות מונחה-עצמים, לבין מסדי נתונים יחסיים מסורתיים.
כאשר כותבים קוד העוסק בשימור נתונים (persistence), הייברנייט פותרת את בעיות חוסר ההתאמה בין מודל האובייקטים (תכנות מונחה-עצמים) למודל הרלציוני (מסדי נתונים המורכבים מטבלאות), באמצעות החלפת הגישה הישירה למסד הנתונים, בשימוש בפונקציות high-level המטפלות באובייקטים.
באנגלית, השם הכולל לקבוצת הבעיות הנובעות מחוסר ההתאמה בין מודל האובייקטים למודל הרלציוני הוא The object-relational impedance mismatch.
השירות המרכזי ש-Hibernate מספקת הוא מיפוי בין מחלקות Java לטבלאות של מסדי נתונים (ומיפוי בין טיפוסי הנתונים של Java לטיפוסי נתונים של SQL).
כמו כן, Hibernate מספקת אמצעים לביצוע שאילתות ואחזור נתונים, והיא יודעת ליצור את קריאות ה-SQL בעצמה.
Hibernate מנסה להקל על עבודת המתכנת בכך שהיא חוסכת ממנו את הצורך בטיפול ידני ב-result sets (המידע המוחזר מביצוע שאילתה על מסד נתונים), וביצוע המרות בין אובייקטים.
השימוש ב-Hibernate מאפשר ליישום להיות פורטבילי (יביל) בין כל מסדי הנתונים מבוססי SQL הנתמכים על ידי הספרייה, תוך תקורת ביצועים לא גבוהה.
Hibernate היא תוכנה חופשית המופצת תחת הרישיון הציבורי הכללי המוקטן של גנו.
המיפוי בין מחלקות ג'אווה לטבלאות של מסד נתונים מבוצע באמצעות קונפיגורציה של קובץ XML או על ידי שימוש באנוטציות ג'אווה (Java annotations).
כאשר משתמשים בקובץ XML, הייברנייט יכולה ליצור שלד של קוד מקור עבור מחלקות ה-persistence.
כאשר משתמשים באנוטציות אין בכך צורך.
כמו כן, הייברנייט יכולה להשתמש בקובץ ה-XML או באנוטציות כדי לתחזק את הסכמה של מסד הנתונים.
הייברנייט מאפשרת לארגן יחסים מסוג "יחיד-לרבים" (one-to-many) ו"רבים-לרבים" (many-to-many) בין מחלקות.
בנוסף לניהול הקשרים בין אובייקטים, הייברנייט יכולה לנהל גם יחסים רפלקסיביים בין אובייקטים, בהם לאובייקט יש יחס של "יחיד-לרבים" עם מופעים אחרים מאותו טיפוס נתונים.
הייברנייט תומכת במיפוי של ערכים מטיפוסים מורכבים, מה שמאפשר:
לדרוס את טיפוס ברירת המחדל של SQL שהייברנייט בוחרת בו כאשר היא ממפה עמודה בטבלה למשתנה מחלקה (property).
מיפוי enum של ג'אווה לעמודות כאילו שהם משתני מחלקה רגילים.
מיפוי של משתנה מחלקה יחיד לכמה עמודות.
הייברנייט מאפשרת persistence "שקוף" עבור POJOs.
הדרישה היחידה ממחלקה התומכת ב-persistence היא שיהיה לה קונסטרקטור שאינו מקבל ארגומנטים (לא חובה שהוא יהיה public).
בחלק מהיישומים, למען תפקוד תקין נדרשות גם אנוטציות מיוחדות למתודות ()equals ו-()hashCode.
כמו כן ניתן להשתמש בהייברנייט כשירות מתוך שפות תכנות אחרות.
לדוגמה, Adobe שילבה את הייברנייט בגרסה 9 של ColdFusion (אשר רצה על גבי שרתי יישומים של Java EE) עם שכבת אבסטרקציה של תחביר ופונקציות חדשות שהתווספו ל-CFML.
הייברנייט מספקת שפה הדומה לשפת SQL הנקראת (Hibernate Query Language (HQL, אשר מאפשרת לכתוב שאילתות דומות לשאילתות SQL כנגד אובייקטי הנתונים של הייברנייט.
בז'רגון של הייברנייט, entity (יישות) הוא אובייקט עצמאי שמכניזם ה-persistence של הייברנייט יכול לטפל בו בנפרד מאובייקטים אחרים.
לעומת זאת, component (רכיב) הוא אובייקט הכפוף לישויות אחרות.
לדוגמה, אובייקט Album ("אלבום מוזיקה") יכול לייצג ישות, אבל אובייקטי Track ("שיר") המשויכים לאובייקטי Album ייצגו רכיבים של ישות ה"אלבום" (בהנחה שניתן לשמור או לאחזר "שירים" ממסד הנתונים רק דרך אובייקט ה"אלבום").
High Impact Games היא חברת משחקים בברבנק שבקליפורניה.
היא הוקמה על ידי פורשי Insomniac Games.
High-Dynamic-Range Rendering (בראשי תיבות HDRR, בעברית - עיבוד בטווח דינמי רחב) הידוע גם כתאורת טווח דינמי רחב, הוא העיבוד של סצנת גרפיקה ממוחשבת באמצעות חישובי תאורה שנעשים בטווח דינמי רחב ובעל טווח גדול.
עיבוד זה מאפשר שימור של פרטים שעשויים ללכת לאיבוד בשל הגבלת יחס ניגודית.
בטכנולוגיה זו, כל המפה או השלב יכולים להיות מוארים ממקור אחד במרכז המפה.
משחקי וידאו וסרטים ממוחשבים משתמשים באפקטים מיוחדים כדי ליצור תאורה בכל אזור רצוי.
אחד היתרונות העיקריים של עיבוד HDR הוא שפרטים בסצנה עם יחס ניגודיות גדול נשמרים.
ללא HDR, אזורים כהים מדי נצמדים לשחור ואזורים בהירים מדי ללבן.
אלה מיוצגים על ידי החומרה כערך נקודה צפה של 0.0 ו-1.0 עבור שחור טהור ולבן טהור, בהתאמה.
היבט נוסף של עיבוד HDR הוא תוספת של רמזים תפיסתיים המגבירים את הבהירות הנראית לעין.
עיבוד HDR משפיע גם על אופן שמירת האור בתופעות אופטיות כמו השתקפויות ושבירות, כמו גם על חומרים שקופים כמו זכוכית.
בעיבוד LDR, מקורות אור בהירים מאוד בסצנה (כמו השמש) מוגבלים ב-1.0. כאשר אור זה מוחזר התוצאה חייבת להיות קטנה או שווה ל-1.0. עם זאת, בעיבוד HDR, מקורות אור בהירים מאוד יכולים לחרוג מבהירות 1.0 כדי לדמות את ערכיהם בפועל.
תכונה זו מאפשרת השתקפויות ממשטחים כדי לשמור על בהירות מציאותית עבור מקורות אור בהירים.
המעבד הגרפי NVIDIA תומכים ב-HDRR בשלוש דרכים: פריטים בהירים יכולים להיות ממש בהירים, פריטים אפלים יכולים להיות ממש כהים, וניתן לראות פריטים בשני המצבים.
נכון לעכשיו טכנולוגית HDRR כבר נפוצה מאוד במשחקים, בעיקר למחשבים אישיים, Xbox 360 ופלייסטיישן 3. זה כבר מדומה בפלייסטיישן 2 ,Xbox ,נינטנדו גיימקיוב ומערכות Amiga.
החברה Sproing Interactive Media הודיעה כי המנוע עבור ה-Wii במשחק האתנה החדש שלהם תהיה תמיכה ב-HDRR, וזה הוסיף גם את ה-Wii לרשימת הקונסולות התומכות ב-HDRR.
מעבדים גרפיים שעוצבו בשביל משחקים
מעבדים גרפיים שעוצבו בשביל Workstation
מנועי משחק התומכים בטיווח ה-HDR
Hide Your Heart (בעברית: הסתר את לבך) הוא אלבום האולפן השביעי של הזמרת הוולשית בוני טיילר.
האלבום יצא לאור ב-9 במאי 1988, ואיתו יצאו ארבעה שירים עיקריים שככל הנראה לא הוכרזו כסינגלים רשמיים והם היו; "Hide Your Heart", "Don't Turn Around", "To Love Somebody", ו-"The Best".
האלבום נחל הצלחה נאה כאשר מכר כמות עותקים נאה, והצליח בשיאו להגיע למקום ה-2 במצעד הנורווגי ובנוסף להיכנס למקום ה-78 במצעד הבריטי.
האלבום הצליח לקבל דירוג של שלושה כוכבי זהב מ-Allmusic והפך לבין האלבומים עם הדירוג הטוב ביותר של הזמרת עד היום.
בשנת 1988, הודיעה טיילר כי עתיד לצאת אלבום אולפן חדש, והוא יהווה כאלבום האולפן השביעי שלה.
וכך קרה, האלבום יצא לאור ב-9 במאי באותה שנה, וזכה להצלחה נאה תחילה עם כל ארבעה השירים העיקריים אשר יצאו ממנו.
הזמרת הודיעה שאת האלבום במלואו הקליטה בעיר ניו יורק, שבארצות הברית.
בנוסף לכך יצאה טיילר לסיבוב ההופעות שנשא את שמו של האלבום, "Hide Your Heart Tour".
במצעדים האלבום זכה להצלחה נאה כאשר הצליח להיכנס במצעד הנורווגי למקום ה-2 אך לא הצליח להעפיל למקום ה-1.
!Hic Rhodus, hic salta (בעברית: "פה רודוס, פה קפוץ!") הוא פתגם לטיני.
מקור הפתגם במשל "המתרברב" של איזופוס, המספר על אתלט שהתרברב ביכולת הקפיצה שלו בתחרות שהתרחשה ברודוס.
אחד משומעיו הצביע על תהום ואמר לו לקפוץ כאילו רודוס זה פה.
האמרה עצמה מהווה את התרגום הלטיני מן המקור היווני.
משמעות האמרה היא תוכחה כנגד אנשים המתפארים שעשו במרחקים וששומעיהם נוטים לחשוב אותם כבדויים.
גאורג וילהלם פרידריך הגל טבע את הביטוי "Hier ist die Rose, hier tanze" שמשמעותו בעברית היא "פה הוורד, פה תרקדו"
Hide Your Heart Tour הוא סיבוב ההופעות הראשון של הזמרת הוולשית בוני טיילר.
סיבוב ההופעות היה עבור הממלכה המאוחדת, שם הופיעה בסקוטלנד, ויילס, ואנגליה.
בסך הכול היו כ-19 מופעים שנכללו בסיבוב ההופעות.
סיבוב ההופעות נתמך על גבי אלבום האולפן השביעי של טיילר Hide Your Heart, שעליו גם נקרא סיבוב ההופעות.
לאחר שהוציאה את אלבומה השביעי Hide Your Heart Tour, החליטה טיילר כי היא תצא לסיבוב הופעות ראשון שבו תופיע בבריטניה.
רגע זכור מן סיבוב ההופעות היה כאשר טיילר הופיע בפסטיבל רדינג, שם היא הקהל זרק לעברה בקבוקים.
High Hopes (בעברית: תקוות גדולות) הוא שיר של הלהקה האמריקאית "פאניק!
השיר פורסם ב-23 במאי 2018, והווידאו קליפ ב-27 באוגוסט באותה שנה.
הסינגל הפך לשיר המצליח ביותר של הלהקה מאז שנת 2006 עם השיר "I Write Sins Not Tragedies", הוא הגיע למקום ה-4 במצעד בילבורד הוט 100, נתון שיא ללהקה, וזכה להצלחה בכל רחבי העולם.
בדצמבר 2018, לאחר 12 שנים מהשיר הקודם שנכנס לפלייליסט התחנה, נכנס השיר לפלייליסט של גלגלצ ובכך היה לשיר השני של הלהקה בתחנה.
האודיו עלה לאתר של הלהקה וגם לערוץ היוטיוב שלהם ב-23 במאי 2018. הווידאו קליפ עלה לאתר של Fueled by Ramen ב-27 באוגוסט.
הסינגל נכלל בפסקול המשחק NHL 19 של חברת המשחקים EA Sports.
Hey You (בעברית: היי את) הוא סינגל שהוקלט על ידי הזמרת-יוצרת האמריקאית מדונה.
השיר יצא לאור ב-24 במאי 2007, על ידי חברת התקליטים האחים וורנר.
שיר זה הוא הראשון שנכתב על ידי מדונה לבדה, מאז "Gambler".
השיר הגיע למקום התשיעי במצעד שבצ'כיה, וה-57 במצעד שבקנדה.
השיר נכתב והופק על ידי מדונה ופארל ויליאמס.
השיר הוא שיר בסגנון הפופ, אשר מאפיין שירים נוספים של מדונה.
במצעד הסינגלים הבריטי הצליח השיר להגיע אל המקום ה-187, מה שהופך אותו לאחד מהשירים הכושלים ביותר של מדונה במצעד.
הווידאו קליפ הנלווה שצולם לשיר הועלה לערוץ היוטיוב של מדונה ב-4 במאי 2018. בתחילת הקליפ ניתן לראות דגלים של מדינות שונות כדוגמת דגל קנדה, דגל הרפובליקה העממית של סין וכדומה.
בהמשך ניתן לראות קטעים שונים מסיטואציות שונות.
עם השיר הופיעה מדונה במסגרת "Live Earth" שהתקיים בשנת 2007.
hi5 היא רשת חברתית שבסיסה בסן פרנסיסקו, שבקליפורניה.
היא נוסדה בשנת 2004, ובשנת 2007 דווח כי היא הרשת החברתית השנייה בגודלה אחרי Myspace.
הרשת החברתית (if(we, שכונתה בעבר Tagged, רכשה את hi5 בדצמבר 2011, בסכום לא ידוע ומפעילה אותו נכון ל-2014.
החברה הוקמה בשנת 2003 על ידי ראמו ילאמנצ'י, והפכה לרשת החברתית השמינית בגודלה באמצע 2006.
לפני שנת 2004 גייסה החברה סכום של 250 אלף דולר בסבב השקעות, וניצלה את הכסף כדי לעבור לרווחיות.
בשנת 2007 גייסה החברה סכום של 20 מיליון דולר בקרנות הון סיכון מסדרה A מ-Mohr Davidow Ventures, וכן 15 מיליון דולר בחוב סיכון.
החברה צברה נתח שוק משמעותי באירופה, אמריקה הלטינית ואסיה.
ביל גוסמן מונה למנכ"ל החברה באפריל2009, ובאותה עת hi5 מיקדה את עצמה מחדש כפלטפורמת רשת גיימינג חברתית ופתחה את עצמה למפתחי משחקים חדשים.
בתחילת 2010 רכשה hi5 את חברת המשחקים החברתיים ביג סיקס.
בשנת 2010, והודיעה כי גייסה 3 מיליון דולר.
ביולי 2010 גייסה החברה 14 מיליון דולר מקרוסלינק קפיטל.
בינואר 2011 הצטרף אלכס סנט ג'ון לחברה כנשיא וכ-CTO.
ב-Quantcast דווח כי ל-hi5 יש 2.7 מיליון מבקרים בארצות הברית בחודש ו-46.1 מיליון מבקרים ברחבי העולם.
בדצמבר 2011 נרכשו נכסי החברה על ידי Tagged.
ב-2017 נרכשו Tagged ו-Hi5 על ידי The Meet Group בסכום של 60 מיליון דולר.
ל-hi5 הרבה תכונות הדומות לרשתות חברתיות אחרות, כמו רשתות חברים, שיתוף תמונות, קבוצות משתמשים ועדכוני סטטוס.
בעיצוב מחדש של 2009, hi5 הוסיפה מספר תכונות המיועדות למשחקים ובידור.
האתר הציג למעלה מ-200 משחקים במגוון ז'אנרים והוסיף משחקים בקצב של 2–3 מדי שבוע.
ב-hi5 יכולים המשתמשים ליצור פרופיל מקוון על מנת להציג מידע כמו תחומי עניין, גיל ומקום לידה.
משתמשים יכולים גם להעלות תמונות וליצור אלבומי תמונות אישיים שבהם משתמשים אחרים יכולים לפרסם תגובות.
משתמשים יכולים גם לשלוח בקשות לחברים באמצעות דואר אלקטרוני למשתמשים אחרים.
כאשר אדם מקבל בקשת חבר, הוא יכול לקבל, לדחות אותה, או לחסום את המשתמש לחלוטין.